钦定古今图书集成/明伦汇编/氏族典/第430卷 > 赵粹中
## 钦定古今图书集成/明伦汇编/氏族典/第430卷 > 赵粹中

按《万姓统谱》，“粹中字叔达，自密州徙居于鄞。幼岁能
词章，登绍兴进士科。孝宗锐意复北疆，虞允文、王兰、
赵雄以言兵聚，进《恢复机密十论》《制狄权鉴》四十卷、
《富疆要策》十卷，孝宗亟喜之。一岁九迁，由秘书郎权
起居郎、给事中，后除吏部侍郎。所奏对多言边防。尝
上疏罢王安石父子从祀，乞雪岳飞冤状。又集司马”
光、范镇等奏议，正太祖东向之位，议不行。宁宗即位，
卒如其议。后以待制知池州，大阅军校，一日用公帑
钱三百万，郡政修举，民立生祠祀之。